Асноўнай пагрозай для глабальна значнай біяразнастайнасці апошнім часам стала зарастанне адкрытых нізінных балот дрэвамі, хмызнякамі й трыснягом з-за спынення традыцыйнага іх выкарыстання — для скошвання й выпасу жывёлы. У выніку плошча адкрытых балот скарацілася на чвэрць толькі з-за распаўсюджвання хмызнякоў. Адным жа са спосабаў захавання відаў балотных экасістэм, дзе жыве тая ж вяртлявая чаротаўка ды іншыя віды, якія знаходзяцца пад пагрозай знікнення, з’яўляецца выдаленне й наступнае выкарыстанне біямасы балотнай расліннасці: трыснягу, дрэваў, кустоў і травы.